钦定古今图书集成/明伦汇编/闺媛典/第300卷 > 皇清三十三 > 张思顺妻荆氏
## 钦定古今图书集成/明伦汇编/闺媛典/第300卷 > 皇清三十三 > 张思顺妻荆氏

按《山西通志》：荆氏，猗氏，张思顺妻。年二十三，夫病革，与之诀曰：“吾不幸早死，尔年少，善后计，当自为之。” 氏泣誓曰：“翁年风烛，继姑亦垂白矣。侄崇爵尚幼，吾安可有他志。” 及夫殁，哀恸数绝，昼夜纺绩刺绣，事翁姑，生养死葬皆如礼。为崇爵娶妻，守节三十馀年。旌表。